Obavijesti i upute kandidatima/kandidatkinjama na raspisani Javni natječaj za prijam u službu u Grad Skradin, Upravni odjel za financije, imovinsko-pravne poslove i društvene djelatnosti, na radno mjesto **viši savjetnik za imovinsko-pravne poslove**  (1 izvršitelj/ica), na neodređeno vrijeme s punim radnim vremenom.

Prijave na Javni natječaj podnose se u roku **8 dana** od dana objave u “Narodnim novinama”

1. **PODACI O RADNOM MJESTU:**

* **Viši savjetnik za imovinsko-pravne poslove**  (1 izvršitelj/ica), na neodređeno vrijeme s punim radnim vremenom.

**Opis poslova:** obavlja stručne poslove iz područja imovinsko-pravnih odnosa u okviru nadležnosti Grada,

prati zakone i ostale propise, te na temelju njih izrađuje prijedloge općih i pojedinačnih akata iz svog djelokruga, vodi evidenciju o nekretninama na području Grada, vodi i prati sve postupke vezane za imovinsko-pravne poslove, te postupke gospodarenja gradskom imovinom, obavlja poslove zastupanja Grada u imovinsko-pravnim sporovima manje vrijednosti, sukladno zakonskim propisima, obavlja odgovarajuće poslove u svezi izdavanja koncesijskih odobrenja na području Grada, vodi upravne postupke za utvrđivanje obveza po osnovi spomeničke rente i postupke po žalbama, te provodi postupak ovrhe po dospjelim, nenaplaćenim potraživanjima po toj osnovi, vodi upravni postupak i rješava u upravnim stvarima, te drugi poslovi utvrđeni zakonom i drugim propisima, općim i pojedinačnim aktima Gradskog vijeća, te pojedinačnim aktima ili nalogu pročelnika.

1. **PODACI O PLAĆI**

* Osnovica za obračun plaće: **835 eura** (fiksni tečaj konverzije: 1 euro = 7,53450, što ukupno iznosi 6.291,31 kn) bruto
* Koeficijent za obračun plaće: **1,45**

Podaci o osnovici i koeficijentu za obračun plaće mogu se pronaći u Odluci o utvrđivanju

osnovice za obračun plaća službenika i namještenika Gradske uprave Grada Skradina („Službeni vjesnik Šibensko-kninske županije“, broj 4/11, 14/19 i 21/22), te Odluci o koeficijentima za obračun plaće službenika i namještenika („Službeni vjesnik Šibensko-kninske županije“, broj 17/10, 2/22).

1. **NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti obavlja se putem pisanog testiranja i intervjua. Prethodnoj provjeri mogu pristupiti samo kandidati koji ispunjavaju formalne uvjete objavljenog Oglasa. Kandidati koji ne ispunjavaju formalne uvjete iz Oglasa obavijestit će se o tome pisanim putem. Za svaki dio provjere kandidatima se dodjeljuje određeni broj bodova od 1 do 10.

-2-

**Pismeno testiranje**

Pismeno testiranje obavit će se na način da će kandidati istovremeno pisati pred Povjerenstvom za provedbu oglasa (u daljnjem tekstu: Povjerenstvo) pismeni test s 20 pitanja, a test će se pisati 60 minuta.

Svaki točan odgovor, na svako pojedino pitanje donosi 1 plus. Djelomični, odnosno nepotpuni odgovori donose 1/2 plusa.

Pisano testiranje boduje se od 1 do 10 bodova, i to:

* Za 6 pluseva – 1 bod
* Za 7 pluseva – 2 boda
* Za 8 pluseva – 3 boda
* Za 9 pluseva – 4 boda
* Za 10 pluseva – 5 bodova
* Za 11-12 pluseva – 6 bodova
* Za 13-14 pluseva – 7 bodova
* Za 15-16 pluseva – 8 bodova
* Za 17-18 pluseva – 9 bodova
* Za 19-20 pluseva – 10 bodova

O rezultatima pisanog testiranja, svaki kandidat će biti posebno obaviješten.

PRAVILA TESTIRANJA

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta,
2. Po utvrđivanju identiteta i svojstva kandidata, kandidatu će biti dodijeljena pitanja kao i obavijest u kojem vremenu ih treba odgovoriti,
3. Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata,
* ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

**Intervju**

Intervju se provodi osobnim razgovorom Povjerenstva sa svakim pojedinim kandidatom ponaosob koji je ostvario najmanje 50% ukupnog broja bodova, tj. 5 bodova na pisanom testiranju.

-3-

Svaki intervju se boduje bodovima od 1 do 10, na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene (na dvije decimale). Ukoliko je prosjek bodovne ocjene 0,50 ili prelazi 0,50 onda se broj dodijeljenih bodova zaokružuje na veći broj (npr. 6,50 ili 6,55 zaokružuje se na 7 bodova), a ukoliko je manji od 0,50 onda se dodijeljeni bodovi zaokružuju na manji broj (npr. 6,49 zaokružuje se na 6 bodova).

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad u navedenom projektu odnosno za obavljanje poslova određenog radnog mjesta.

**Rang lista**

Nakon prethodne provjere znanja i sposobnosti kandidata Povjerenstvo utvrđuje rang-listu kandidata prema ukupnom broju ostvarenih bodova.

1. **PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI KANDIDATA**

- Zakon o lokalnoj i područnoj (regionalnoj) samoupravi (“Narodne novine”, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19, 144/20) - može se pronaći na internet stranici: [www.nn.hr](http://www.nn.hr)

- Zakon o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114//01, 79/06, 141/06, 146/08, 38/09, 153/09, 143/12, 152/14, 81/15, 94/17)

- Zakon o zakupu i kupoprodaji poslovnog prostora (“Narodne novine”, broj 125/11, 64/15, 112/18)

- Zakon o općem upravnom postupku (“Narodne novine”, broj 47/09, 110/21)

Navedeni pravni izvori mogu se pronaći na internet stranici: [www.nn.hr](http://www.nn.hr)